tartuNLP/wikipedia-smugri-20251201 huggingface dataset:
Uhtjärv

Uhtjärv ehk Uhtijärv on järv Võru maakonnas Antsla vallas, Otepää kõrgustiku kaguserval Urvaste ürgorus.
Uhtjärv on sügavuselt (28 meetrit) Eesti viies järv. Järv on 43,5 ha suur ja asub 90,3 meetri kõrgusel merepinnast.
Järve voolab väike oja, samuti leidub allikaid, väljavool toimub Visula jõe kaudu Väiksesse Emajõkke.
Uhtjärve orust leiti 2017. aastal muistne matmispaik, kust tuli välja naise ehtejäänustega luustik. 
Uhtjärve kaldal asuvas popsitalus sündis 1890. aastal luuletaja Marie Heiberg, kelle saatus kujunes traagiliseks; tema sünnikodu müürile on paigaldatud mälestustahvel. Uhtjärv ja seda ümbritsev loodus inspireerisid luuletajat.
Pihkva järv

Pihkva järv (võru "Pihkva järv́" ehk "Talaba järv́", vene "Псковское озеро") on Peipsi-Pihkva järve lõunapoolne osa, mida Peipsi järvega ühendab kitsas Lämmijärv.
Järve pindala on 708 km² ja suurim sügavus 5,3 meetrit.
Pihkva järves asuvad Talabski saared ja Kolpino saar.
Romaan

Romaan on jutustava proosa suurvorm. Romaani iseloomustavad probleemiderohkus, mitmekülgsus elu kujutamisel, mitu süžeeliini ja suur tegelaste hulk, sündmuste pikaajaline kulg.
Romaan ülekantud tähenduses on armulugu.
Esimesed romaanid kirjutati hilisantiikajal. Mõiste "romaan" võeti kasutusele keskajal. Valitsevaks žanriks kujunes see 19.–20. sajandil.
Romaane liigitatakse:
Abebe Bikila

Abebe Bikila (oromopäraselt Abbabaa Biqilaa; 7. augustil 1932 Etioopia, Mout – 25. oktoober 1973 Addis Abeba) oli Etioopia kergejõustiklane (maratonijooksja) ja kahekordne olümpiavõitja.
Bikila on arvatud IAAFi kuulsuste halli liikmeks.
Türgi jalgpallikoondis 2002. aasta jalgpalli maailmameistrivõistlustel

Türgi jalgpallikoondis 2002. aasta jalgpalli maailmameistrivõistlustel
Osales esimest korda MM finaalturniiril.
Peatreener.
Senol Gunes
Türgi jalgpallikoondis

Türgi jalgpallikoondis on Türgi jalgpalliliidu esindusmeeskond, mis esindab Türgit rahvusvahelistel jalgpallivõistlustel.
Ajalugu.
1923. aastal asutatud Türgi jalgpalliliit astus veel samal aastal FIFA-sse.
Viimastel aastakümnetel on türklased liginenud Euroopa tippkoondiste tasemele. Esimest korda võeti MM-i finaalturniirist osa 1954. aastal ja järgmist osalemist tuli oodata 48 aastat. Alles 1990. aastate keskpaigas hakkasid televisioon ja ärimaailm sporti toetama ja arendama. Kolm suuremat İstanbuli klubi (Galatasaray, Beşiktaş ja Fenerbahçe) hakkasid sisse ostma välisriikide staare. Nemad aga innustasid kohalikke tähti, nagu ründaja Hakan Şükür, parandama oma mänguoskusi ja kohaliku jalgpalli rahvuslikku profiili.
Rahvuskoondis jõudis EM-i finaalturniirile 1996 ja 2000, ning Galatasaray võitis esimese Türgi klubina UEFA karika. 2000. aasta EM-il jõuti veerandfinaali, kus jäädi alla 0:2 Portugalile.
2002. aasta MM-il olid türklased väga edukad. Alagrupis jäädi Brasiilia järel teiseks. Kaheksandikfinaalis kohtuti Jaapaniga ja võideti 1:0. Veerandfinaalis saadi võit 1:0 Senegali üle. Poolfinaalis tuli jälle vastaseks Brasiilia, kellele kaotati 0:1. Pronksimängus tuli vastaseks Lõuna-Korea ja saadi võit 3:2.
2008. aasta Euroopa meistrivõistlustel jõuti poolfinaali, kus kaotati Saksamaale tulemusega 2:3.
Praegune koosseis.
Türgi koondis 2024. aasta Euroopa meistrivõistlustel.
"Seisuga 2. juuli 2024"
Mükeene

Mükeene (vanakreeka "Mykēnai" [mük'eenai], uuskreeka Μυκήνες (Mykínes [mik'ines]), ladina "Mycenae") on ajalooline linn, tänapäeval arheoloogiline leiukoht Kreekas, umbes 90 km Ateenast edelas, Peloponnesose poolsaare kirdeosas. 
Mükeene periood, esiajal.
Teisel aastatuhandel enne Kristust oli Mükeene Kreeka tsivilisatsiooni üks olulisemaid keskusi – sõjaline tugipunkt, mis domineeris terve Kreeka lõunaosa üle. Kreeka ajalooperiood 1600 eKr kuni umbes 1100 eKr on nimetatud Mükeene perioodiks, et näidata Mükeene juhtivat osa.
Akropolis ehk ülalinn arvatakse olevat Mükeenes kindlustatud vähemalt aastal 1500 eKr, kuna seal on sellest ajast pärinevad hauaehitised. Umbkaudu 1350 eKr rajatud kindlustused ülalinnas ja ümberkaudu ehitati stiilis, mida praegu tuntakse "kükloopilisena", sest ehituseks kasutatud kiviplokid olid nii suured, et hilisemad kreeklased ei uskunud, et inimesed olid võimelised neid tõstma. Seepärast arvasid hilisemad kreeklased, et need müürid olid kokku tassitud suurte ja väga tugevate, kuid ühe silmaga mütoloogiliste tegelaste – kükloopide poolt.
Mükeene kultuuri perioodid:
1200 eKr hakkas Mükeene tähtsus vähenema ja 12. sajand eKri jooksul mükeenelaste domineerimine lõppes. Seda on peetud doorlaste invasiooni tulemuseks. Järgnevate sajandite jooksul, mida ajaloos tuntakse tumeda ajajärguna, hääbusid teadmised mükeene tsivilisatsioonist, kuigi Homerose eeposed viitavad Mükeene õitseajale. Ka Iliase kangelane Agamemnon oli nende järgi Mükeene kuningas.
Mükeene kultuuri keskused purustati 12. sajand eKr Kreekasse tunginud doorlaste ehk illüürlaste poolt.
Mükeene lossist leitud seinamaalingud sarnanevad paljuski Knossose omadega.
Vana-Kreeka, vanaajal.
Kreeka klassikalise ajajärgu algul oli Mükeene taas asustatud, kuid tema tähtsus ei tõusnud enam iial varasemale tasemele. Mükeenelased võitlesid Termopüülides Pärsia sõdade ajal. 468 eKr vallutasid sõdurid Argosest Mükeene ja küüditasid elanikud minema. Hellenistlikul ja Rooma ajajärgul olid Mükeene müürid vaid turismiatraktsioon, nagu need on seda tänini. 
Taasavastamine.
Kreeka arheoloog Kyriakos Pittakis viis Mükeenes esimesed kaevamised läbi 1841. aastal. Ta leidis ja taastas Lõvivärava. 1874. aastal saabus Mükeenesse Heinrich Schliemann ja võttis ette kaevamised. Schliemann uskus, et Homerose lood on puhas tõde ja interpreteeris oma leide vastavalt. Ta leidis vanad kuningate hauad ja erakordsed hauapanused. Leides kuldse maski ühest hauast pidas ta seda Agamemnoni maskiks, kuigi tagantjärele on tõendatud, et see peab pärinema mitu sajandit varasemast ajast.
Iirimaa jalgpallikoondis 2002. aasta jalgpalli maailmameistrivõistlustel

Iirimaa jalgpallikoondis 2002. aasta jalgpalli maailmameistrivõistlustel
Kolmandatel MM-võistlustel finaalturniirile jõudnud Iirimaa koondis oli valikturniiril ühes alagrupis Eestiga. Kahes omavahelises kohtumises Eestiga jäi mõlemal korral 2:0 võit iirlaste poolele. Iirimaa suutis edestada Hollandit ja jäi otse finaalturniirile pääsenud Portugali järel teiseks vaid halvema väravatevahe tõttu. MM-il osalemise pääsu tõi Iirimaale seejärel väljalangemismängude ringis saadud võit Iraani üle.
Peatreener.
Mick McCarthy
Noor-Poola

Noor-Poola (poola keeles "Młoda Polska") oli poola pagulaste uusromantiline revolutsiooniline salaühing, mis taotles Poola taasühendamist. 
Ühingu asutas 1834. aastal Bernis Szymon Konarski. Selle ideoloogiline juht oli Joachim Lelewel, kes kohtus Pariisis 1844. aastal ka Mihhail Bakuniniga ja Belgias 1861. aastal Lev Tolstoiga. Noor-Poola sulas 1836. aastal ühte teiste revolutsiooniliste organisatsioonidega. Tegevus lakkas umbes 1839. aastal, kui suri Szymon Konarski (pärast pikaajalist vangistust ja piinamist Venemaa keisririigi võimude poolt, kes tol ajal Poolat okupeerisid).
Sloveenia jalgpallikoondis 2002. aasta jalgpalli maailmameistrivõistlustel

Sloveenia jalgpallikoondis 2002. aasta jalgpalli maailmameistrivõistlustel
Kümme aastat tagasi iseseisva riigina Eesti vastu oma esimese maavõistluse pidanud Sloveenia jõudis esmakordselt MM-finaalturniirile. Alagrupis Venemaa järel teisena lõpetanud Sloveenia suutis play-off ringis üle mängida jalgpallimaailmas palju kardetavama Rumeenia koondise.
Väravavahid.
 
Peatreener.
Srecko Katanec
Reljeef (täpsustus)

Sõnal "reljeef" (prantsuse sõnast "relief") on mitu tähendust:
Merope

Merope oli mitme vanakreeka mütoloogia tegelaskuju nimi:
Plejaad

Plejaad on üks plejaadidest, Atlase tütardest vanakreeka mütoloogias. 
Plejaadide järgi on nime saanud "Plejaad", 3. sajandil eKr Aleksandrias tegutsenud seitset tragöödiakirjanikku.
Nende nime võttis endale "Plejaadiks", 16. sajandil Pierre de Ronsard'i ümber koondunud prantsuse luuletajate rühmitus.
Nende rühmituste järgi nimetatakse plejaadiks ka mis tahes rühma samal ajal või samal alal tegutsenud väljapaistvaid isikuid.
Sadism

Sadism (prantsuse kirjaniku markii de Sade'i nimest) on lõbu või rõõmu tundmine kellegi piinamisest või kellelegi valu tekitamisest. 
Sadism, millest saadakse seksuaalset naudingut, on seksuoloogiliselt üks parafiiliatest.
Merope (Messeenia)

"See jutt on Messeenia kuningannast. Teiste samanimeliste isikute kohta vaata artiklit Merope."
Merope oli Messeenia kuninganna. Tema abikaasa Kresphontes oli Heraklese poeg. Messeenias toimus mäss. Mässuliste juht Polyphontes tappis Kresphontese ja tema kaks poega. Kolmanda, Aipytose, suutis Merope maapakku saata. Siis Polyphontes abiellus Meropega.
Aastate möödudes saabus Aipytos Messeeniasse ja kuulutas, et on tapnud Aipytose. Polyphontes võttis noormehe rõõmuga vastu. Merope kavatses algul oma poja mõrtsuka tappa, aga sai lõpuks teada, kellega on tegemist. Nüüd tapsid ema ja poeg üheskoos Polyphontese. Aipytos sai Messeenia kuningaks.
Merope (Chios)

Merope oli Oinopioni tütar, kes elas Chíose saarel. Tema isa juures jahimehena töötanud Orion vägistas ta, kui isa teda Orionile naiseks ei andnud. Karistuseks jootis Oinopion Orioni purju ja torkas ta siis pimedaks.
Teiste selle nime kandjate kohta vaata artiklit Merope.
Uruguay jalgpallikoondis 1950. aasta jalgpalli maailmameistrivõistlustel

Uruguay jalgpallikoondis 1950. aasta jalgpalli maailmameistrivõistlustel
Treener.
Ivan Lopez
Brasiilia jalgpallikoondis 1950. aasta jalgpalli maailmameistrivõistlustel

Brasiilia jalgpallikoondis 1950. aasta jalgpalli maailmameistrivõistlustel
Mängijad.
Zizinho
&lt;br&gt;Chico
&lt;br&gt;Juvenal
&lt;br&gt;Ademir
&lt;br&gt;Rui
&lt;br&gt;Castilho
&lt;br&gt;Jair
&lt;br&gt;Adaozinho
&lt;br&gt;Paulo Barbosa
&lt;br&gt;Bigode
&lt;br&gt;Friaca
&lt;br&gt;Noronha
&lt;br&gt;Bauer
&lt;br&gt;Francisco Rodrigues
&lt;br&gt;Nilton Santos
&lt;br&gt;Baltazar
&lt;br&gt;Ely
&lt;br&gt;Nena
&lt;br&gt;Augusto
&lt;br&gt;Danilo
&lt;br&gt;Maneca
&lt;br&gt; Alfredo
Treener.
Flavio Costa
Hispaania jalgpallikoondis 1950. aasta jalgpalli maailmameistrivõistlustel

Hispaania jalgpallikoondis 1950. aasta jalgpalli maailmameistrivõistlustel
Mängijad.
&lt;br&gt;Francisco Antuńez
&lt;br&gt;Jose Gonzalvo
&lt;br&gt;Mariano Gonzalvo
&lt;br&gt;Antonio Ramallets
&lt;br&gt;Inaki
&lt;br&gt;Luis Molowny
&lt;br&gt;Antonio Puchades
&lt;br&gt;Vicente Asensi
&lt;br&gt;Gabriel Alonso
&lt;br&gt;Lesmes
&lt;br&gt;Alfonso Silva
&lt;br&gt;Telmo Zarra
&lt;br&gt;Fernando Nando
&lt;br&gt;Jose Parra
&lt;br&gt;Acuna
&lt;br&gt;Silvestre Igoa
&lt;br&gt;Estanislao Basora
&lt;br&gt;Jose Panizo
&lt;br&gt;Rosendo Hernandez
&lt;br&gt;Cesar
&lt;br&gt;Jose Juncosa
&lt;br&gt;Piru
Treener.
Guillermo Eizaguirre 
Vaata ka.
Hispaania jalgpallikoondis
&lt;br&gt;1950. aasta jalgpalli maailmameistrivõistlused
Rootsi jalgpallikoondis 1950. aasta jalgpalli maailmameistrivõistlustel

Rootsi jalgpallikoondis 1950. aasta jalgpalli maailmameistrivõistlustel
Mängijad.
Torsten Lindberg
&lt;br&gt;Ingvar Rydell
&lt;br&gt;Lennart Skoglund
&lt;br&gt;Boerje Tapper
&lt;br&gt;Tore Svensson
&lt;br&gt;Ingvar Gard
&lt;br&gt;Lennart Samuelsson
&lt;br&gt;Bengt Berndtsson
&lt;br&gt;Sven Jonasson
&lt;br&gt;Hans Jeppsson
&lt;br&gt;Knut Nordahl
&lt;br&gt;Sune Andersson
&lt;br&gt;Gunnar Johansson
&lt;br&gt;Karl Svensson
&lt;br&gt;Stig Sundqvist
&lt;br&gt;Erik Nilsson
&lt;br&gt;Karl-Erik Palmér
&lt;br&gt;Stellan Nilsson
&lt;br&gt;Curt Svensson
&lt;br&gt;Ivan Bodin
&lt;br&gt;Olle Åhlund
&lt;br&gt;Bror Mellberg
Treener.
Georges Raynor
Uruguay jalgpallikoondis 1954. aasta jalgpalli maailmameistrivõistlustel

Uruguay jalgpallikoondis 1954. aasta jalgpalli maailmameistrivõistlustel
Mängijad.
Gaston Maspoli
&lt;br&gt;Jose Santamaria
&lt;br&gt;William Martinez
&lt;br&gt;Victor Andrade
&lt;br&gt;Obdulio Varela
&lt;br&gt;Roberto Leopardi
&lt;br&gt;Julio Abbadie
&lt;br&gt;Juan Hochberg
&lt;br&gt;Oscar Miguez
&lt;br&gt;Juan Schiaffino
&lt;br&gt;Carlos Borges
&lt;br&gt;Maceiras
&lt;br&gt;Mirto Davoine
&lt;br&gt;Eusebio Tejera
&lt;br&gt;Urbano Rivera
&lt;br&gt;Nestor Carballo
&lt;br&gt;Luis Cruz
&lt;br&gt;Rafael Sauto
&lt;br&gt;Javier Ambrois
&lt;br&gt;Omar Mendez
&lt;br&gt;Julio Perez
&lt;br&gt;Luis Ernesto Castro
Treener.
Ivan Lopez
Raadius

Raadius (ladina keeles "radius" – 'kiir') on matemaatiline lõik, mis ühendab ringjoone või sfääri punkti selle ringjoone või sfääri keskpunktiga. Tähistab ka selle lõigu pikkust. 
Ringi raadius.
Ringi raadius on ringi ümbermõõduga seotud järgmiselt:
 formula_1,
kus "c" on ringi ümbermõõt, "r" on ringi raadius ja "π" on pii.
Ringi raadius on ringi pindalaga seotud järgmiselt:
 formula_2,
kus "S" on pindala, "r" on raadius ja "π" on pii.
NSV Liidu jalgpallikoondis 1958. aasta jalgpalli maailmameistrivõistlustel

Nõukogude Liidu jalgpallikoondis 1958. aasta jalgpalli maailmameistrivõistlustel
Meeskonna treener oli Gavril Katchaline.
Inglismaa jalgpallikoondis 1958. aasta jalgpalli maailmameistrivõistlustel

Inglismaa jalgpallikoondis 1958. aasta jalgpalli maailmameistrivõistlustel
Mängijad.
Colin Mc Donald
&lt;br&gt;Don Howe
&lt;br&gt;Thomas Banks
&lt;br&gt;Edward Clamp
&lt;br&gt;Billy Wright
&lt;br&gt;William Slater
&lt;br&gt;Bryan Douglas
&lt;br&gt;Bobby Robson
&lt;br&gt; Derek Kevan
&lt;br&gt;John Haynes
&lt;br&gt;Thomas Finney
&lt;br&gt;Eddie Hopkinson
&lt;br&gt;Alan Hodgkinson
&lt;br&gt;Peter Sillett
&lt;br&gt;Ronald Clayton
&lt;br&gt;Maurice Norman
&lt;br&gt;Peter Brabrook
&lt;br&gt;Peter Broadbent
&lt;br&gt;Robert Smith
&lt;br&gt;Bobby Charlton
&lt;br&gt;Alan Court
&lt;br&gt;Maurice Setters
Treener.
Walter Winterbottom
Vaata ka.
Inglismaa jalgpallikoondis
&lt;br&gt;1958. aasta jalgpalli maailmameistrivõistlused
Brasiilia jalgpallikoondis 1938. aasta jalgpalli maailmameistrivõistlustel

Brasiilia jalgpallikoondis 1938. aasta jalgpalli maailmameistrivõistlustel
Mängijad.
Osvaldo Brandao
&lt;br&gt;Bartescko
&lt;br&gt;Zeze Procopio
&lt;br&gt;Leónidas
&lt;br&gt;Niginho
&lt;br&gt;Argemiro
&lt;br&gt;Valter
&lt;br&gt;Jau
&lt;br&gt;Nariz
&lt;br&gt;Afonsinho
&lt;br&gt;Tim
&lt;br&gt;Hercules
&lt;br&gt;Martim Silveira
&lt;br&gt;Romeu
&lt;br&gt;Domingos
&lt;br&gt;Arthur Machado
&lt;br&gt;Roberto Emilio de Cunha
&lt;br&gt;Brito
&lt;br&gt;Luisinho
&lt;br&gt;Peracio
&lt;br&gt;Batatais
&lt;br&gt;Lopes
Treener.
Ademar Pimenta
Alkyone

Alkyone oli kahe vanakreeka mütoloogia tegelaskuju nimi.
Keyx ja Alkyone

Keyx oli Koidutähe Luciferi poeg ja Trachise kuningas. Tema naine Alkyone oli tuultejumala Aiolose tütar. Nad armastasid teineteist andunult. Kord pidi Keyx minema merereisile. Puhkes maru ja laev läks juba esimesel ööl põhja. Alkyone ootas oma meest ja palvetas iga päev mitu korda tema eest, kõige rohkem Hera poole. Hera oli liigutatud ja saatis Irise unejumala Hypnose juurde, et see teataks Alkyonele, mis tema mehest saanud on. Hypnos võttis endale Keyxi näo, ilmus Alkyonele unes ja rääkis oma saatusest. Koidu ajal jooksis Alkyone rannikule ja nägi, kuidas lained tema mehe laiba kaldale uhuvad. Seepeale muutsid jumalad Alkyone ja Keyxi alkyone-lindudeks. Oletatakse, et need võisid olla jäälinnud, kajakad, merikajakad, tormilinnud või luiged..
Kreeklased uskusid, et kui alkyone-paarist üks sureb, siis võtab teine endalt ise elu. Alkyone ja Keyx olid kreeklaste jaoks truu armastuse võrdkuju.
Müütilised alkyone-linnud teevad pesa lainetele, haudeajal valitseb merel pool kuud tuulevaikus. Seda nimetasid kreeklased Alkyone päevadeks ehk õnneliku rahu päevadeks.
Mäestik

Mäestik on enamasti piklik ja enamasti laamade põrkepiirkonnas asuv positiivne pinnavorm.
Mäestikud tekivad kas kahe mandrilise laama kokkupõrkel, näiteks Himaalaja või ookeanilise laama sukeldumisel mandrilise alla, näiteks Andid. Mäestikud on enamasti pikliku kujuga, selle põhjuseks ongi, kas praeguse või kunagise laama serval asumine. Kõik mäestikud ei asu laamade servadel. Näiteks Uuralid märgivad kunagist laamade põrkepiirkonda. 
Mäestikud koosnevad enamasti moondekivimeist, kuid subduktsioonivööndite kohale kerkinud mäestikes esineb ka vulkanismi, mistõttu võivad ka tardkivimid olla laialt levinud.
Mõnikord jagatakse mäestikke vanadeks ja noorteks. Selle klassifikatsiooni aluseks on kurrutustsükkel, mis vastava mäestiku tekitas. Alpi (65...0 Ma) ja Kimmeri (250...65 Ma) orogeneesi ehk kurrutuse ajal tekkinud mäestikke loetakse noorteks, neist vanemate Hertsüünia (400...250 Ma) ja Kaledoonia (540...400 Ma) orogeneesi ajal tekkinud mäestikke aga vanadeks. Seega kehtib ligikaudselt seaduspärasus, et kui mäestik on tekkinud Meso- või Kainosoikumis, siis on ta noor. Varem tekkinud on aga vanad. Eelkambriumi orogeneeside käigus tekkinud mäestikud on tänapäevakse enamasti maha erodeeritud ja/või mattunud.
Itaalia jalgpallikoondis 1938. aasta jalgpalli maailmameistrivõistlustel

Itaalia jalgpallikoondis 1938. aasta jalgpalli maailmameistrivõistlustel
Treener.
Vittorio Pozzo
Rootsi jalgpallikoondis 1938. aasta jalgpalli maailmameistrivõistlustel

Rootsi jalgpallikoondis 1938. aasta jalgpalli maailmameistrivõistlustel
Mängijad.
Kurt Svanstroem
&lt;br&gt;Curt Bergsten
&lt;br&gt;Gustav Sjoberg
&lt;br&gt;Knut Hansson
&lt;br&gt;Arne Nyberg
&lt;br&gt;Tore Keller
&lt;br&gt;Folke Lind
&lt;br&gt;Karl-Erik Grahn
&lt;br&gt;Arne Linderholm
&lt;br&gt;Sven Jonasson
&lt;br&gt;Erik Persson
&lt;br&gt;Ivar Eriksson
&lt;br&gt;Ake Andersson
&lt;br&gt;Sven Jacobsson
&lt;br&gt;Erik Nilsson
&lt;br&gt;Henock Abrahamsson
&lt;br&gt;Sven Bergqvist
&lt;br&gt;Erik Almgren
&lt;br&gt;Harry Andersson
&lt;br&gt;Olle Kallgren
&lt;br&gt;Einar Karlsson
&lt;br&gt;Gustav Wetterstroem
Treener.
Josef Nagy
Erato

Erato oli kreeka mütoloogias armastusluule muusa. Kunstis kujutati teda lüüraga.
Eratol oli Arkasega poeg Azan.
Ungari jalgpallikoondis 1938. aasta jalgpalli maailmameistrivõistlustel

Ungari jalgpallikoondis 1938. aasta jalgpalli maailmameistrivõistlustel
Mängijad.
Vilmos Kohut
&lt;br&gt;Gyula Lazar
&lt;br&gt;Jozsef Hada
&lt;br&gt;Antal Szalay
&lt;br&gt;Sandor Biro
&lt;br&gt;Gyorgy Szuecs
&lt;br&gt;Jeno Vincze
&lt;br&gt;Antal Szabo
&lt;br&gt;Pal Titkos
&lt;br&gt;Gyorgy Sarosi
&lt;br&gt;Janos Dudas
&lt;br&gt;Palinkas
&lt;br&gt;Geza Toldi
&lt;br&gt;Istvan Balogh
&lt;br&gt;László Cseh
&lt;br&gt;Ferenc Sas
&lt;br&gt;Gyula Zsengeller
&lt;br&gt;Lajos Koranyi
&lt;br&gt;Dani Biro
&lt;br&gt;Gyula Polgar
&lt;br&gt;Jozsef Turay
&lt;br&gt;Bela Sarosi
Treener.
Alfred Schaffer
Vaata ka.
Ungari jalgpallikoondis
&lt;br&gt;Jalgpalli maailmameistrivõistlused
&lt;br&gt;1938. aasta jalgpalli maailmameistrivõistlused
Euterpe

Euterpe (vanakreeka Eὐτέρπη) oli kreeka mütoloogias lüürika muusa.
Ta oli üks üheksast Mnemosyne tütrest.
Kalliope

Kalliope (vanakreeka Καλλιόπη 'kaunihäälne', ladinapäraselt Calliope) oli kreeka mütoloogias eepilise luule muusa. Kunstis kujutatakse teda kirjutustahvliga, vahel ka papüüruserulliga.
Melpomene

Melpomene (vanakreeka Μελπομένη) oli kreeka mütoloogias tragöödia muusa. Kunstis kujutatakse teda traagilise maskiga ning sageli koturne kandvana.
Polyhymnia

Polyhymnia, ka Polymnia (vanakreeka Πολυύμνια, Πολύμνια) oli kreeka mütoloogias jumalaile suunatud laulu ja tantsu muusa. Kunstis kujutatakse teda tõsise ja mõtlikuna.
Kleio

Kleio (vanakreeka Κλειώ, ladinapäraselt Clio) oli kreeka mütoloogias ajaloo muusa. Kunstis kujutatakse teda papüüruse- või pärgamendirulliga.
Terpsichore

Terpsichore (vanakreeka Τερψιχόρη) oli kreeka mütoloogias tantsu muusa. Kunstis kujutatakse teda harilikult lüüra taga istuvana.
Urania

Urania (vanakreeka Οὐρανία) oli vanakreeka mütoloogias astronoomia muusa. Kunstis kujutatakse teda harilikult gloobusega.
Thaleia

Thaleia nime (kreeka keeles 'õitsev') kannab kaks vanakreeka mütoloogia tegelast, mõlemad Zeusi tütred:
Kariidid

Kariidid ehk hariidid (kreeka keeles "charites", ladina keeles "gratiae" ehk graatsiad) olid antiikmütoloogias ilujumalannad.
Kariidide nimed on Aglaia (Sära), Euphrosyne (Rõõmsameelsus) ja Thaleia (Õitseng). Nad olid Zeusi ja Eurynome lapsed. Nad viibisid jumalate, kõige sagedamini muusade, hooride, Aphrodite, Apolloni ja Dionysose saatjaskonnas.
Pausanias räägib, et Ateenas austati kaht kariidi, Auxot ja Hegemonet, ja et Spartas austati samuti kaht kariidi, Kletat ja Phaennat. Samuti räägib ta, et kariide on peetud nii Dionysose ja Aphrodite kui ka Heliose ja najaad Aigle lasteks.
"Iliases" on Aglaiat nimetatud Hephaistose naiseks, kuid "Odüsseias" ja üldse sagedamini peetakse kariide vallaliseks ning Hephaistose naiseks nimetatakse Aphroditet.
Kariididele oli pühitsetud Delfi lähedal Boiootias olev Kephissose jõgi.
Kariidid kunstis.
Kunstnikud kujutasid antiik- ja keskajal kariide sageli, sest tahtsid näidata ideaalset naist. Nendest teostest on näha, millist naist on läbi aegade ilusaks peetud.
Kariide on kujutanud näiteks Sandro Botticelli freskol ning Jacques Blanchard, Antonio Canova, Raffael ja Peter Paul Rubens õlimaalil. Vahest tuntuim on Botticelli temperamaal "Primavera".
Hekatonheirid

Hekatonheirid (kreeka keeles 'sajakäelised') olid Uranose ja Gaia pojad Briareos, Gyes ja Kottos, saja käe ja viiekümne peaga hiiglased.
Uranos aheldas nad ja saatis maa alla Tartarosse. Neid valvas seal skorpionisabaga naisdraakon Kampe. Zeus, kes otsis liitlasi võitluseks titaanidega, tappis Kampe ja vabastas hekatonheirid. Võitluses titaanidega said hekatonheirid sada kivi korraga visata. Pärast Zeusi võitu said neist vangistatud titaanide valvurid Tartaroses.
Rudolph Valentino

Rudolph Valentino (sünninimi Rodolfo Alfonzo Raffaelo Pierre Filibert Guglielmi di Valentina d'Antonguolla; 6. mai 1895 Castellaneta, Itaalia – 23. august 1926 New York) oli itaalia päritolu Ameerika filminäitleja, üks tummfilmiajastu kuulsamaid ja mõjukamaid filmitähti.
Valentino saavutas rahvusvahelise tuntuse 1920. aastate alguses rollidega romantilistes draamades, kus tema eksootiliseks peetud välimus ja ekraanikarisma tõid talle hüüdnime "suur armastaja" (The Great Lover). Tema kuulsaimad filmid on muu hulgas "The Sheik" (1921), "Blood and Sand" (1922), "The Eagle" (1925) ja "The Son of the Sheik" (1926).
Valentino varajane ja ootamatu surm 1926. aastal peritoniidi tagajärjel põhjustas ülemaailmse leina ning tõstis ta ikoonilisse staatusesse nii filmitööstuses kui ka popkultuuris. Ta on jäänud tummfilmi ajastu üheks sümboliks ning varajase kuulsuse ja traagilise saatuse etaloniks filminäitlejate seas.
Isiklik elu.
Valentino eraelu pälvis suurt avalikkuse tähelepanu. Ta oli kahel korral abielus: esmalt näitlejanna Jean Ackeriga aastatel 1919–1923 ning seejärel näitlejanna ja disaineri Natacha Rambovaga aastatel 1923–1926. Mõlemad abielud lõppesid lahutusega. Tema suhete ja isikliku elu üle spekuleeris meedia sageli, sealhulgas tema võimaliku seksuaalse orientatsiooni kohta, kuid kindlaid tõendeid ei ole.
Moirad

Moirad (kreeka keeles 'osa', 'saatus') olid vanakreeka mütoloogias saatusejumalannad, Zeusi ja õiglusejumalanna Themise tütred, keda harilikult kujutati vanade naistena:
Moirad määrasid igaühe, ka jumalate saatuse. See andis neile teatud võimu ja nad ei kartnud kedagi, vastupidi, isegi Zeus pelgas neid pisut. Kuigi nad teadsid laias laastus igaühe saatust, ei ennustanud nad üldjuhul tulevikku.
"Iliases" ei olnud moirade arv ega nimed veel välja kujunenud. Varasemais allikais väidetakse ka, et moirad olevat sündinud ühest vanemast: kaosest (Chaos), ööst (Nyx) või saatusest (Ananke).
Moirad esinevad müüditegelastena harva, ainult müütides Admetosest ja Meleagrosest.
Naised austasid moirasid rohkem. Pruudid ohverdasid neile Ateenas lokke ning naised vandusid nende nimel.
Kujutlus igaühe saatuse määramisest kuduvate jumalannade poolt oli indoeurooplaste seas üldine, näiteks roomlased nimetasid saatusejumalannasid parkadeks, skandinaavlased nornideks ja baltlastel oli selle jaoks jumal Laima.
Lachesis

Lachesis ('määraja') oli vanakreeka mütoloogias üks moiradest.
Tema otsustas igaühe saatuse üle. Tema sümbol oli kirjarull, kuhu saatus kirja pandi.
Masohhism

Masohhism (austria kirjaniku Leopold von Sacher-Masochi nimest) on naudingu saamine alandusest, piinatavaks olemisest vms kannatustest.
Masohhism, millest saadakse seksuaalset naudingut, on seksuoloogiliselt üks parafiiliatest.
Sadomasohhism

Sadomasohhism (lühendatult S&amp;M või S/M) on sadistlik-masohhistlik suhe: naudingu saamine kellegi piinamisest ja enda piinata laskmisest.
Sadomasohhism, millest saadakse seksuaalset naudingut, on seksuoloogiliselt üks parafiiliatest.
Jagatis

Jagatis ehk suhe on matemaatikas jagamistehte tulem.
Näiteks jagamisülesande 6 : 3 puhul on jagatis 2 (6 on jagatav ja 3 on jagaja). 
Jagatist saab tõlgendada ka arvuna, mitu korda jagaja mahub jagatavasse.
Jagatis jäägiga jagamisel.
Jagatiseks võidakse nimetada ka kahe täisarvu jagatise täisosa (jäägiga jagamine). Näiteks jagamisülesande 13 : 5 puhul on jagatis 2 ja jääk on 3.
Bassivõti

Bassivõti on noodivõti, mis määrab väikese oktavi F-noodi noodijoonestiku neljandale joonele. 
Bassivõti ulatub noodijoonestikul teisest viienda jooneni, neljas joon, mis näitab F-noodi asukohta, jääb punktide vahele.
Noodikirjas kasutatakse bassivõtit kontrabassi, tšello, trombooni, tuuba, fagoti ja muude madala kõlaga instrumentide partiide, samuti klahvpillide vasaku käe partii jaoks.
Ungari jalgpallikoondis

Ungari jalgpallikoondis on Ungari jalgpalliliidu esindusmeeskond, mis esindab Ungarit rahvusvahelistel jalgpallivõistlustel.
Koondise põhivorm: punane särk, valged püksid, rohelised põlvikud
Koondise varuvorm: valge särk, punased püksid, valged põlvikud
Praegune koosseis.
Ungari koondis 2020. aasta Euroopa meistrivõistlustel.
Tuntumad mängijad.
Flórián Albert – Ferenc Bene – József Bozsik – Balázs Dzsudzsák – Nándor Hidegkuti – Sándor Kocsis – Tibor Nyilasi – Ferenc Puskás – György Sárosi – Imre Schlosser – Lajos Tichy – Gyula Zsengellér
Ferenc Puskás

Ferenc Puskás (2. aprill 1927 Budapest – 17. november 2006) oli Ungari jalgpallur.
Puskás on Ungari kõigi aegade parim jalgpallur. Ta osales aastatel 1945–1956 84 korda Ungari rahvuskoondises ja lõi kokku 83 väravat. 
6. detsembril 1943 tegi ta oma jalgpalluridebüüdi isa kunagises koduklubis Kispest. Juba 18-aastaselt 1945. aastal pidas Puskás esimese maavõistluse Ungari koondises Austria vastu. Tänu tema hiilgavale oskusele palli valitseda moodustati Kispesti meeskonnast uus armeespordiklubi Budapesti Honvéd, mis valmistas ühtlasi ette mängijaid rahvuskoondisele.
1952. aasta Helsingi olümpiamängudel viis Ferenc Puskás koondise kaptenina ungarlased olümpiavõidule. Finaalis oldi võidukad Jugoslaavia üle.
1962. aastal sai ta Hispaania kodakondsuse ning mängis 4 kohtumist ka Hispaania rahvuskoondises, sealhulgas ka 3 kohtumist maailmameistrivõistluste finaalturniiril.
2009. aasta oktoobris kuulutas FIFA välja FIFA Puskási auhinna – see on auhind, mis määratakse aasta jooksul kõige ilusama löödud värava eest. 21. detsembril 2009 sai FIFA aasta jalgpalluri auhinnatseremoonial esimese Puskási auhinna Portugali jalgpallur Cristiano Ronaldo.
Karl Laanekask

Karl Laanekask (sündinud 31. detsembril 1973 Tartus) on eesti kitarrist, bandžomängija ja kitarriõpetaja.
Karl Laanekask on õppinud Tartus Miina Härma Gümnaasiumis (1981–1992), Tartu Ülikoolis norra keelt, slaavi keeli ja õigusteadust (1992–1999). Aastal 1986 lõpetas ta Tartu 2. lastemuusikakooli klarneti erialal ja aastal 2009 Viljandi Kultuuriakadeemia pop-džässmuusika erialal.
Karl Laanekask on kaasa teinud põhiliselt kitarristi ja lauljana ansamblites Onu Bella ja Öörahu, The Claymakers, Luarvik Luarvik, Dahling, Gonzales ja Pojad, Genialistid, Bombillaz, Ro:toro. Karl Laanekask on ansamblite Estraadiraadio ja Äge Brass liige ning mängib pärimusmuusikaduos koos Kaisa Kuslapuuga.
Karl Laanekask õpetab kitarri Tartu 1. Muusikakoolis ning pop- ja džässmuusika ajalugu Heino Elleri Muusikakoolis.
Alexander Wurz

Alexander Wurz (sündinud 15. veebruaril 1974 Waidhofen an der Thayas) on Austria Vormel 1 sõitja.
Wurz debüteeris Vormel 1 sarjas 1997. aasta Kanada GP etapil. Karjääri jooksul osales ta 69 võistlusel ning kogus 45 punkti. 
Aastatel 2001–2004 oli ta McLareni, 2006 Williamsi ja 2008 Honda F1 testisõitja. Aastal 2009 on ta Brawn GP testisõitja.
Isiklikku.
Alexander Wurz on 186 cm pikk ja kaalub 82,4 kg. Tema lemmikjook on mineraalveega õunamahl. Lemmikansamblid on Pink Floyd, Beatles, Rolling Stones. Vabal ajal meeldib talle suusatada ja jalgrattaga sõita. Ta on abielus Juliaga; neil on kolm poega.
Christijan Albers

Christijan Albers (sündinud 16. aprillil 1979 Eindhovenis) on Hollandi Vormel 1 sõitja.
Christijan Albers tegi vormel-1 debüüdi 2005. aastal Austraalia GP etapil.
Patrick Friesacher

Patrick Friesacher (sündinud 26. septembril 1980 Wolfsbergis Kärntenis) on Austria vormel 1 sõitja.
Patrick Friesacher tegi vormel 1 debüüdi 2005. aastal Austraalia GP etapil.
Biograafiad (F)

Biograafiad (F) 
Selles loendis on loetletud Vikipeedias olevaid ja kavatsetavaid biograafiaid isikutest, kelle nimi algab F-tähega.
Fa.
"Vaata Biograafiad (Fa)"
Fe.
"Vaata Biograafiad (Fe)"
Fi.
"Vaata Biograafiad (Fi)"
Fo.
"Vaata Biograafiad (Fo)"
Fr.
"Vaata Biograafiad (Fr)"
Eesti rahvakultuur

Eesti rahvakultuur (ka: "eesti talurahvakultuur") on eestlaste loodud traditsiooniline kultuur.
Eesti mütoloogia
Eesti rahvakalender
Eesti rahvakunst
Eesti taluarhitektuur
Eesti rahvaluule
Eesti rahvausund
Muud
Esivanematekultus

Esivanematekultus (ka surnutekultus) on usundiline nähtus, mis seisneb surnud esivanemate või nende hingede austamises ja palvlemises. Selle aluseks oli on usk, et pärast surma jätkab inimese hing ka hauataguses maailmas oma elu. Esivanematekultust esineb paljude rahvaste usundites ja sellel on võib olla väga erinevaid rituaalseid väljendusi. Eriti olulise tähtsusega on surnud esivanemate austamine Hiinas (konfutsianism), Jaapanis (shinto), Aafrikas, Polüneesias jm.
Surnud esivanemaid peetakse hõimu kaitsevaimudeks või vahendajateks inimeste maailma ja jumalate või teispoolsuse vahel; on usutud, et nad võivad mingil viisil taassündida oma järglastes. Neile on toodud ohvreid ja pühendatud tseremooniaid; mõnede Aafrika hõimude juures kaevatakse mahamaetud surnuid pühade puhul üles, et neile austust avaldada.
Eesti rahvausundis usuti, et esivanemate hinged elavad väljaspool surnukeha ja esinevad putukaina (liblikad, mardikad), lindudena (toonekurg) või madudena. Kujunes uskumus, et surnud esivanemad tulevad kodu külastama sügisesel hingedeajal või talvisel pööripäeval ning selleks puhuks kaeti neile ööseks toidulaud ja pererahvas magas maas õlgedel, jättes asemed "hingekestele". Võimalik, et kodu külastava esivanema hinge kujutelm sulas kokku hilisemate maja- ja koduhaldjatega.
Hingedepäev on Eestis tuntud tänaseni ja vanem põlvkond peab regulaarset surnuaial käimist, omaste haudade eest hoolitsemist ja sinna pühade puhul küünalde läitmist tähtsaks kohustuseks.
UEFA

UEFA (prantsuse "Union des associations européennes de football" 'Euroopa Jalgpalliliit'; lühend UEFA on akronüüm organisatsiooni ingliskeelsest nimest "Union of European Football Associations") on Euroopa jalgpalli juhtiv ning kontrolliv organisatsioon. 
UEFA asutati Šveitsis Baselis 15. juunil 1954.
UEFA korraldab mitmeid võistlusi nii riikide kui klubide võistkondadele. Neist tuntumad on Euroopa meistrivõistlused ja UEFA Meistrite Liiga. Organisatsiooni ametlikeks keelteks on inglise ja prantsuse keel.
2016. aastast on UEFA president Aleksander Čeferin. Enne teda oli (2007. aastast) president Michel Platini, kes võitis hääletuses eelmist UEFA presidenti rootslast Lennart Johanssoni häältega 27:23. Johansson oli sellel ametipostil olnud 1990. aastast.
2022. aasta 28. veebruaril teatasid FIFA ja UEFA Venemaa klubide ja rahvuskoondise osalemise peatamisest kõigil rahvusvahelistel võistlustel.
Liikmed.
UEFA-s on 55 liiget:
Parkad

Parkad olid vanarooma mütoloogias saatusejumalannad, keda harilikult kujutati vanade naistena:
Arvatavasti olid parkad algselt sünnitusjumalannad, nagu nähtub nende nimedest: Nona vastas algselt üheksandale raseduskuule, Decima kümnendale, see tähendab sünnitusele ja ajale vahetult pärast seda, ning Morta näitab uskumust, et igaühe saatus on juba sünnist saadik ette kirjutatud ning et seda ei saa muuta (fatalism).
Kujutlus igaühe saatuse määramisest kuduvate jumalannade poolt oli indoeurooplaste seas üldine, näiteks kreeklased nimetasid saatusejumalannasid moiradeks, skandinaavlased nornideks ja baltlastel oli selle jaoks jumal Laima.
Sünnitusjumalannadeks olid roomlastel Lucina ja kreeklastelt laenatud Ilithyia.
Morta (Leedu kuninganna)

Morta (surnud u 1263) oli Leedu Suurhertsogiriigi esimese tuntud valitseja Mindaugase abikaasa. Ta oli Leedu Suurhertsogiriigi hertsoginna kuni 1253. aastani ning hiljem Leedu kuningriigi kuninganna (1253–1262). 
Tema elust on vähe teada. Tõenäoliselt oli Morta Mindaugase teine naine, sest Mindaugase vanim poeg Vaišvilkas oli juba küps mees, kes tegutses rahvusvahelises poliitikas, kui Morta pojad olid alles veel noored ja vanematest sõltuvad. Pärast Morta surma abiellus Mindaugas tema õega, kes oli enne lahutust olnud Daumantase naine. Kättemaksuks selle teo eest sõbrunes Daumantas Treniotaga ning üheskoos mõrvasid nad 1263. aastal nii Mindaugase kui ka tema ja Morta kaks poega.
Päritolu.
Tema paganliku nime päritolu ei ole teada. Ainus vihje tema päritolule või sünnikohale pärineb 1219. aastal Leedu hertsogite ja Galiitsia-Volõõnia vürstiriigi vahel sõlmitud lepingutele järgnenud kirjalikest kommentaaridest. Seal on mainitud ka seda, et Mindaugas tappis enamiku Bulaičių perekonnast, sealhulgas oli ka Vismantas, kelle naise Mindaugas endale võttis. Hüpaatia koodeks täpsustab, et Vismantas tapeti ajavahemikus 1251–1253 Vykinti lossi rünnakute ajal (sageli eeldatakse, et see asub Tverais). Ajaloolised tõigad viitavad, et Morta oli Vismantase naine. Leedu ajaloolane Edvardas Gudavičius analüüsis toponüüme ja otsustas, et Bulaičiai pere elas tõenäoliselt Šiauliai rajoonis, mitte Tverais, nagu on varem arvatud. Pärast seda avastust on Šiauliai elanikud hakanud oma linna kutsuma Morta koduks.
Elulugu.
Tema elu on lühidalt kirjeldatud Liivimaa vanemas riimkroonikas. Kroonika kujutab Mortat kui mõjuvõimsat naist, kes nõustas oma abikaasat poliitilistes küsimustes, ning toob välja mõned värvikamad vestlused tema ja Mindaugase vahel. Kroonika kohaselt toetas Morta kristlasi ja Leedu üleminekut kristlusele, vastandudes Treniotale, kuigi Mindaugas esialgu veel kristlust omaks ei võtnud. Võttes arvesse tema toetust kristlastele ja asjaolu, et tema paganlik nimi on tundmatut päritolu, arvab ajaloolane Rimvydas Petrauskas, et Morta ristiti tõenäoliselt varem kui Mindaugas, kelle ristis 1252. aastal Chełmno piiskop.
Perekond.
Kirjalikes allikates on vähe teavet Morta perekonna kohta ja ei ole täiesti selge, kui palju lapsi tal oli. Kahte poega, Replyst ja Gerstukast, on kord mainitud 1261. aasta 7. augustil ilmunud aktis. Seadus, millega Mindaugas andis kogu Sēlija Liivimaa ordule, võib olla keskaegne kokkulepitud võltsing. Hüpaatia koodeksi järgi mõrvati 1263. aastal koos Mindaugasega ka tema ja Morta kaks poega – Rūklys ja Rupeikis. See on ainus olemasolev teave nende laste kohta ning siiani pole ükski ajaloolastest suutnud kindlaks teha, kas tegemist on ühtede ja samade poegadega, kelle nime on keskaegsed kirjanikud mingil põhjusel moonutanud või oli Mortal ja Mindaugasel tõesti neli poega.
Orion

Orion oli vanakreeka mütoloogias jahimees. Tema päritolu on segane. Tema isaks ja emaks on peetud paljusid mütoloogilisi tegelasi. Homeros nimetas teda kõige ilusamaks meheks maa peal.
Algul töötas Orion Chiosel Oinopioni juures jahimehena. Ta palus Oinopionilt tema tütre Merope kätt, ent Oinopion keeldus, sest Orion oli nii metsik. Selle peale Orion vägistas Merope. Karistuseks jootis Oinopios Orioni purju ja torkas ta siis pimedaks.
Hephaistosel ja Heliosel hakkas Orionist kahju. Hephaistos andis talle poisikese (või sepaselli) talutajaks, kes juhatas ta saare idakaldale. Kui tõusev päike Orioni näole paistis, sai too nägemise tagasi. Orion läks kohe Oinopionile kätte maksma, ent Hephaistos oli Oinopioni perele ehitanud maa-aluse varjendi ja Orion ei leidnud neid. Siis läks ta Delosele.
Delosel kohtus ta koidujumalanna Eosega, kellel oli nõrkus ilusate jahimeeste vastu. Eos sai paljude kenade jahimeestega lapsi. Ta röövis Orioni, kui see magas. Ent Orion ei vastanud jumalanna tunnetele ning too laskis mehe lahti. (Samuti andis Eosele korvi Kephalos.)
Siis kohtus Orion plejaadidega ning jälitas neid lakkamatult, kuni Zeus halastas plejaadidele ja tõstis nad taevavõlvile tähtedeks.
Järgmiseks valis Orion välja Artemise ning luuras teda, kuni nägi Artemist (võib-olla koos nümfidega) suplemas. Selle eest tappis Artemis Orioni kas skorpioni või noolega. 
Pärast surma tõsteti Orion samuti tähtkujuks ning ta jätkas taevaski plejaadide jälitamist. Ka skorpionist sai tähtkuju.
Laima

Laima (ka Laime) on balti rahvaste muinasusundis ja mütoloogias saatusejumalanna.
Läti rahvausundis oli Laima õnne- ja saatusejumalanna ning ühtlasi inimese elukäigu, raseduse, sünnituse, kodu, pere, abielu ja surma valitseja. Teda on kujutletud ka kui saatuse personifikatsiooni – ebaõnne all kannatav inimene võis näiteks kiruda "oma Laimat". Laima koos Kārta ja Dēklaga (keda on nimetatud ka tema õdedeks) moodustasid saatusejumalannade kolmiku, milletaolisi on teistegi indoeuroopa rahvaste usundites (võrdluseks nornid, parkad, moirad). Samuti indoeuroopa ühispärandile iseloomulikult oli Laima saatusekuduja ning talle ohverdati kootud esemeid, riideribasid jms.
Leedu muinasusundis Laime (ka Laimė) oli õnne- ja abielujumalanna, kodukolde kaitsja, ka valguse ja pimeduse jumalanna. Tema sümboliks oli pärn ja sellel kukkuv kägu, ta võis ka ise esineda käo kujul. Laima/Laime kujuga olid ilmselt seotud ka linnuküünistega haldjad "laumed", kes esinesid tihti kolme kaupa, abistasid virku ja karistasid laisku naisi ning olid osavad kudujad. Rahvaluules esinevad kohati Laime õdedena Giltinė, Dekla, Karta ja Magyla. Tihti esines Laime Leedu mütoloogias sünnituse ja vastsündinute kaitsjana ning tema paariliseks ja ühtlasi vastandiks oli surmajumalanna Giltinė.
Läti keeles "laime" ja leedu keeles "laimė" tähendab õnne. On oletatud, et balti algkeeles esines tüvi kujul "*lam-".
Kiiruisutamine 1994. aasta taliolümpiamängudel

Kiiruisutamine 1994. aasta taliolümpiamängudel Lillehammeris
Mehed.
500 meetrit.
14. veebruar&lt;br&gt;
40 võistlejat
Roger Ström (Norra) kukkus ja katkestas.
1000 meetrit.
18. veebruar&lt;br&gt;
43 võistlejat, kellest lõpetas 40
1500 meetrit.
16. veebruar&lt;br&gt;
44 võistlejat, kellest lõpetas 41
5000 meetrit.
16. veebruar&lt;br&gt;
32 võistlejat
10 000 meetrit.
20. veebruar&lt;br&gt;
16 võistlejat
Naised.
500 meetrit.
19. veebruar&lt;br&gt;
34 võistlejat, kellest lõpetas 33
1000 meetrit.
23. veebruar&lt;br&gt;
36 võistlejat
1500 meetrit.
21. veebruar&lt;br&gt;
30 võistlejat
3000 meetrit.
17. veebruar&lt;br&gt;
27 võistlejat, kellest lõpetas 25
Gunda Niemann (Saksamaa) kukkus, sõitis küll lõpuni (5.10,28), kuid diskvalifitseeriti paarilise (Seiko Hashimoto) segamise tõttu. Hashimotol lubati viimases paaris uuesti sõita. Elena Belci (Itaalia) diskvalifitseeriti paarilise (Ljudmila Prokašova) segamise tõttu. See võis Prokašovale maksta kuldmedali.
5000 meetrit.
25. veebruar&lt;br&gt;
16 võistlejat
Iluuisutamine 1994. aasta taliolümpiamängudel

Iluuisutamine 1994. aasta taliolümpiamängudel Lillehammeris toimus 13.–25. veebruaril.
Meeste üksiksõit.
17. ja 19. veebruar
25 võistlejat
Margus Hernits katkestas, sest tema uisul tulid kruvid lahti. Need
polnud üldse tema uisud, millega ta sõitma läks.
Naiste üksiksõit.
23. ja 25. veebruar
27 võistlejat
Paarissõit.
13. ja 15. veebruar
18 paari, kellest lõpetas 17
Jäätants.
18. - 21. veebruar
21 paari
NBA meistrivõistluste finaalmängud

NBA meistrivõistluste finaalmängud on mängud, millega selgitatakse korvpalliliiga NBA meister.
NBA finaalmängude statistika.
"Alljärgnevas tabelis on kirjas finaalseeriate võidud ja kaotused, mitte eraldi üksikute mängude omad."
Jules Rimet

Jules Rimet (24. oktoober 1873 Theuley-les-Lavoncourt – 16. oktoober 1956 Suresnes) oli Prantsusmaa spordiorganisaator ja FIFA president.
Aastal 1897 alustas Jules Rimet' eestvedamisel tegevust jalgpalliklubi Red Star Club Français (võitis 1920. aastatel neli korda Prantsusmaa karika). Aasta hiljem valiti ta Prantsusmaa kergejõustikukomitee sekretäriks. Kui 1910. aastal pandi alus Prantsusmaa Jalgpalliliigade Assotsiatsioonile, sai Jules Rimet'st organisatsiooni esimene president. 
Aastatel 1914–1919 viibis ta mobiliseerituna Prantsusmaa sõjaväes.
Pärast Esimest maailmasõda, 7. aprillil 1919, asutati Prantsusmaa Jalgpalliföderatsioon (FFFA), mille presidenditoolile istus Jules Rimet. Samas töötas ta ka Prantsusmaa Spordiliidu presidendina ja oli riigi olümpiakomitee asepresident.
1914. aastast oli Rimet Prantsusmaa Jalgpalliliigade Assotsiatsiooni esindajana seotud ka FIFA-ga. Kui 1918. aastal suri inglane Daniel Burley Woolfall, kes oli FIFA president aastast 1906, jäi mõneks ajaks soiku ka FIFA tegevus. Möödus mitu aastat, enne kui jalgpallijuhid lõpuks ühe laua taha kogunesid ning 1. märtsil 1921 valiti Jules Rimet üksmeelselt FIFA uueks presidendiks. Seda ametit pidas ta 33 aastat, mille järel valiti ta FIFA esimeseks aupresidendiks.
Juba Rimet' valitsusajal hindasid FIFA liikmed tema tegemisi sedavõrd kõrgelt, et nimetasid 1949. aastal MM-i auhinna Jules Rimet' karikaks. 
1921. aastal, kui Rimet alustas tööd FIFA presidendina, kuulus föderatsiooni 20 riiki, kuid 1954. aastal, tema viimasel valitsusaastal, oli FIFA-s juba 85 liiget.
Jean Sibelius

Jean Sibelius (õieti Johan Julius Christian Sibelius, hüüdnimi Janne; 8. detsember 1865 Hämeenlinna – 20. september 1957 Järvenpää) oli Soome rahvushelilooja. 
Jean Sibelius oli Soome klassikalise muusika helilooja, üks tuntumaid 19. sajandi lõpu ja 20. sajandi alguse heliloojaid. Tema muusikal on olnud tähtis roll Soome rahvusliku identiteedi kujundamisel. Alates 2011. aastast on 8. detsember olnud Jean Sibeliusele ja Soome muusikale pühendatud rahvuslik lipupäev Soomes.
Elukäik.
Sibelius sündis rootsikeelses peres Hämeenlinnas. Kuigi teda kutsuti perekonnaringis Janneks, hakkas ta õpinguaastail kasutama oma nime prantsuspärast varianti Jean, mis oli inspireeritud tema merd sõitnud onu visiitkaardist. Soomes on ta tuntud Jean Sibeliusena. 
Perekond otsustas saata Jeani soomekeelsesse kooli. Ta õppis Hämeenlinna Lütseumis aastatel 1876–1885. Romantiline isamaalisus sai määravaks elemendiks Sibeliuse kunstilises väljaandes ja tema poliitikas. 
Sibelius abiellus 10. juunil 1892 Aino Järnefeltiga (1871–1969). Nad olid 65 aastat abielus ja neil oli kuus tütart: Eva (1893–1978), Ruth (1894–1976), Kirsti (1898–1900), Katarina (1903–1984), Margareta (1908–1988) ja Heidi (1911–1982).
Looming.
Sibeliuse loomingu tuumaks on tema seitse sümfooniat. Nagu ka Beethoven, kasutas Sibelius sümfoonia vormi selleks, et oma isiklikku komponeerimisstiili sügavamalt välja arendada. Neid töid mängitakse tänini kontserdisaalides ja ka salvestatakse tihti.
Lisaks sümfooniatele leidub Sibeliuse loomingus ka muid vorme: sümfooniline poeem "Finlandia", orkestripala "Kurb valss" ("Valse triste") näidendist "Kuolema", viiulikontsert ja süidid "Karelia" ja "Lemminkäinen" (sealhulgas "Toonela luik"). 
Lisaks hulk eeposest "Kalevala" inspireeritud teoseid, üle 100 pala vokaalile ja klaverile, muusikat näidenditele ja vabamüürlaste rituaalset muusikat. 
Sibelius komponeeris teadaolevalt kuni 1920. aastate keskpaigani. Varsti pärast seitsmenda sümfoonia (1924) ja sümfoonilise poeemi "Tapiola" (1926) lõpetamist tal 30 aasta jooksul enam suuri teoseid ei valminud. Kuigi teadaolevalt oli ta muusika kirjutamise lõpetanud, proovis siiski veel üht-teist komponeerida, näiteks üritas kirjutada oma kaheksandat sümfooniat. Sibelius tundis terve elu elavat huvi muusika arengu vastu, siiski ei meeldinud talle alati moodne muusika.
Kõigi aegade suurima soomlase valimisel 2004. aastal sai Sibelius 8. koha.
1972 müüsid Sibeliuse tütred isakodu Ainola Soome riigile. 1974 avati seal Sibeliuse muuseum.
*vastus Aino küsimusele, millal rahvushelilooja plaaniks joomingutelt koju tagasi tulla.
FIFA

"
FIFA (lühend prantsuskeelsest nimest "Fédération internationale de football association" 'Rahvusvaheline Jalgpalliassotsiatsioonide Föderatsioon'; eesti keeles "Rahvusvaheline Jalgpalliliit", "Rahvusvaheline Jalgpalliliitude Föderatsioon") on rahvusvaheline jalgpalliföderatsioon.
FIFA peakorter asub Zürichis. 
FIFA-l on 211 liiget. 
2022. aasta 28. veebruaril teatasid FIFA ja UEFA Venemaa klubide ja rahvuskoondise osalemise peatamisest kõigil rahvusvahelistel võistlustel.
Asutamine.
FIFA asutati 21. mail 1904 FIFA esimesel kongressil Pariisis.
FIFA esimeseks presidendiks valiti 23. mail 1904 prantslane Robert Guérin ning asepresidentideks hollandlane Carl Anton Wilhelm Hirschman ja šveitslane Victor E. Schneider.
Jalgpalli maailmameistrivõistlused.
Aastal 1905 Londonis toimunud FIFA II kongressil arutati esimest korda jalgpalli maailmameistrivõistluste korraldamist. Plaani kohaselt pidi esimene MM toimuma 1906. aastal Šveitsis. Kui jõudis kätte võistluste registreerumise viimane päev 13. august 1905, selgus, et ei ilmunud ühtegi sooviavaldust.
1924. aasta olümpiamängudel jalgpallis võidu saanud Uruguay esindus tegi avalduse, milles soovis korraldada MM-võistlused juba 1925. aastal. Kuigi FIFA ütles neile ära, ei laitnud maailmaorganisatsiooni esindajad mõtet ja asusid MM-finaalturniiri korraldamisega seotud probleeme lahendama.
15.–26. mail 1928 Amsterdamis toimunud FIFA kongressil võeti häältega 27:5 vastu otsus korraldada jalgpalli maailmameistrivõistlused esimest korda 1930. aastal ning seejärel iga nelja aasta tagant. Veel jäi lahtiseks korraldajamaa, kuid 17.–18. mail 1929 Barcelonas toimunud 18. kongressil anti see õigus Uruguayle.
Usundite loend

Suuremad religioonid ja usundilised rühmad "(koos järgijate arvuga)"
A (täpsustus)

A võib olla 
A-tähte kasutatakse ka tähise või lühendina (vt A#Tähistused ja lühendid).
A-horisont

A-horisont ehk huumushorisont on enim humifitseerunud orgaanilist ainet sisaldav mullahorisont.
A-horisont on ülaltpoolt teine horisont: ta paikneb O-horisondi all. A-horisondis on mineraalne aine segunenud orgaaniliste ainetega, mis on tekkinud organismide lagunemisel. A-horisondis toimub enamus pinnase bioloogilisest aktiivsusest.
A-horisondi paksus sõltub tugevalt piirkonnast. Tavaliselt on see 2–8 cm, kuid mustmullapiirkonnas võib see küündida poole meetri ja isegi enamani.
Enamik taimejuuri paikneb A-horisondis ja hangib just sealt toitained. Suurte taimede juured ulatuvad harilikult sügavamale, sest pakuvad kaitset väljakitkumise ja ümberpuhumise vastu.
A-horisont moodustabki viljakandva maa. Kui poes müüakse mulda, siis on selle koostis kõige sarnasem just A-horisondi omaga. Mulda ostetakse aedadesse ja potipõllunduse jaoks. Viljapõldude jaoks seda ei osteta, sest suurte põldude jaoks mulla ostmine on liiga kallis.
A-horisont on pude ja sellepärast väga vastuvõtlik erosioonile. Seda võib kahjustada nii veevool kui tuul. Igal aastal hävib erosiooni toimel 25 miljardit tonni A-horisonti. A-horisondi puudumine muudab taimede kavutingimused väga raskeks. Soodsates tingimustes kulub 1 cm A-horisondi moodustumiseks umbes 100 aastat. Selleks on vaja õiges vahekorras orgaanilist ja anorgaanilist ainest ning niiskust.
Paljudes kultuurides on A-horisondi vajalikkuse tõttu inimeluks tekkinud maaema kultus. Maaviljelusjumalust on sageli kummardatud viljakusjumalusena.
Aabel-Keramim

Aabel-Keramim (heebrea keeles אָבֵל כְּרָמִים 'viinamägede tasandik') oli Piiblis mainitud ammonlaste linn või küla Palestiinas, Jordani jõest ida pool. 
"Ja Jefta andis Issandale tõotuse ning ütles: "Kui sa tõesti annad ammonlased minu kätte, siis see, kes iganes väljub mu koja ustest mulle vastu, kui ma ammonlaste juurest pöördun rahuga tagasi, kuulugu Issandale ja ma ohverdan ta põletusohvriks!" Siis Jefta läks ammonlaste vastu, et nendega sõdida, ja Issand andis nad tema kätte. Ja ta lõi neid väga suures tapluses Aroerist kuni Minniti teelahkmeni, kahtkümmend linna, ja kuni Aabel-Keramimini; nõnda alandati ammonlased Iisraeli laste ees." (Kohtumõistjate raamat 11:30–33)
Linna asukoht ei ole täpselt teada. Eusebiose ja Hieronymuse järgi oli selle koha peal küla, mis asus 6...7 Rooma miili (umbes 10 km) kaugusel ammonlaste linnast Rabbast (praegu ‘Ammān). Eusebiose ja Hieronymuse ajal oli koht veel tuntud oma viinamägede poolest, kust sai rikkalikult head viinamarja. Praegu arvatakse selle koha peal olevat Tall al-`Umayri (Tall al-'Umayri, Tell Al Umayri, Tall Umayri, Tall el-'Umayri, Tell el Umeiri, Tell el-‘Umeiri), küngas Jordaanias, 10 km ‘Ammānist lõuna pool, Kõrbemaantee ääres Mādabā tasandiku põhjaserval. Aabel-Keramimi on seostatud ka Tell Jawaga, Na'uriga (umbes 14 km ‘Ammānist) ja Tell Sahabiga (12 km ‘Ammānist kagus). 
Koht oli asustatud 3000 eKr kuni 500 eKr. Ta oli seotud ammonlaste kuninga Baalisega. Piibli-ajal oli Aabel-Keramim ammonlaste halduskeskus lõunapiiril moablastega.